ai4bharat/Pralekha huggingface dataset:
وزارات ثقافت
بھارت کی روایتی ثقافتی وراثت کو محفوظ رکھنے اور اسے فروغ دینے کی غرض سے حکومت کے ذریعہ کئے گئے اقدامات
نئی دہلی، 09: فروری 2021: سنگیت ناٹک اکیڈمی  ،ثقافتی وسائل اورتربیت کے مرکز  کلاشیتر فاؤنڈیشن  اندرا گاندھی نیشنل سینٹر فار آرٹ  اور نیشنل اسکول آف ڈرامہ  ، ساہتیہ اکیڈمی اور للت کلا اکیڈمی  جیسے وزرات برائے ثقافت کے ادارے بھارت کی روایتی ثقافتی وراثت کو محفوظ رکھنے اور اسے فروع دینے کا کام کررہے ہیں۔
کلا شیترفاؤنڈیشن کے این نے رقص اور موسیقی کے ماہرین کے ایک گروپ پر مشتمل ایک تھئیٹر کمپنی قائم کی ہےاور کھلے مقامات پر تھیئٹر کی کارکردگی اور اوپن ائیر آٹی ٹوریم کی کارکردگی کو بحال کیا ہے اورفائن آرٹ کے فروغ اور تعلیم کے لئے ڈپلومہ اور پوسٹ ڈپلومہ کورسز کے نصاب کی تجدید کی ہے۔ اس کے علاوہ کے ایف نے دستکاری میں مہارت کی تعلیم اور تحقیق سے متعلق اپنے مرکز کے ذریعہ سوت کپاس اورریشم کو بننے اور رنگنے سے متعلق روایتی تکنیکوں کی نشاندہی کرنے اوران کے اندراج اور ان میں نئی جان ڈالنے اور احیا کے کام کی شروعات کی ہے۔
ثقافت کی وزارت نے’’ بھارت کی ثقافت اورمتنوع ثقافتی روایات کو محفوظ رکھنے سے متعلق اسکیم ‘‘ کے نام سے ایک اسکیم وضع کی ہے ۔اس اسکیم کا مقصد مختلف اداروں ، گروپوں ،افراد ،مقررہ غیر ایم او سی اداروں ، تحقیق کاروں اور ماہرین تعلیم اورغیر سرکاری تنظیموں کو پھرسے تقویت پہنچانا اور ان میں نئی جان ڈالنا ہےتاکہ یہ بھارت کی مالامال ثقافتی وراثت کو مستحکم کرنے اور ان کے تحفظ پر کام کرسکیں ۔اس اسکیم کے تحت یکمشت مدد اوراعزازی رقم کی شکل میں امداد فراہم کی جائے گی۔ اس کے علاوہ بھارت نے 2003 کنوینشن کے تحت نوع انسانی کی ثقافتی وراثت کی یونیسکو کے نمائندگان کی فہرست میں 136 آئی سی ایچ عناصر کو کامیابی سے شامل کرایا ہے۔
غیرمعمولی ثقافتی وراثت آئی سی ایچ کے قومی فہرست مرتب کرنے کی سمت پہلے قدم کے طور پر ثقافت کی وزارت ، ایم اوسی نے اپریل 2020 میں ایک فہرست کا اندراج کیا ہے۔ یہ فہرست ابھی زیر تکمیل ہے اور متعلقہ فریقوں سے تجاویز موصول ہورہی ہیں۔
بھارت کی ان غیر معمولی ثقافتی وراثت ، آئی سی ایچ کی قومی فہرست اس کی وراثت میں شامل بھارت کی ثقافت کی گوناگونیت کے اعتراف کی ایک کوشش ہے۔ اس کا مقصد بھارت کی مختلف ریاستوںمیں ان غیر معمولی ثقافتی ، وراثتی مقامات کے بارے میں قومی اور بین الاقوامی سطح بیداری پیدا کرنا اور ان کے تحفظ کو یقینی بنانا ہے ۔
غیر معمولی ثقافتی وراثت کے تحفظ کی غرض سے یونیسکو کی 2003 کی کنونشن پر عمل کرتے ہوئے اس فہرست کو وسیع طور پر پانچ زمروں میں تقسیم کیا گیا ہے ، جن میں غیر معمولی ثقافتی وراثت کا اظہار ہوتا ہے ۔
- زبانی روایات اور اظہار ، جن میں غیرمعمولی ثقافتی وراثت کے وسیلے کے طور پر زبان شامل ہے۔
- شخصی عمل یا عملی فنون 
- سماجی طور طریقے ،رسومات اور تہواروں سے متعلق تقریبات ۔
- فطرت اورکائنات سے متعلق علم اور طور طریقے ۔
- روایتی دستکاریوںمیں مہارت ۔
اکیڈمیاں اپنی باضابطہ مالی امدادکا استعمال کرتے ہویہ یہ سرگرمیاں انجام دیتی ہیں ۔ گزشتہ تین برسوں کے دوران بھی اس مقصد کے لئے باضابطہ مالی امداد کا استعمال کیا گیا۔
ثقافت اورسیاحت کے وزیر مملکت جناب پرہلاد سنگھ پٹیل  نے آج لوک سبھا میں ایک تحریری جواب میں یہ جانکاری دی۔
اقلیتی امور کی وزارتت
نئی روشنی اسکیم
اقلیتی امور کی مرکزی وزیر محترمہ اسمرتی زوبین ایرانی نے آج راجیہ سبھا میں ایک سوال کےتحریری جواب میں بتایا کہ نئی روشنی اسکیم کا مقصد خواتین کے حقوق کے بارے میں بیداری پیدا کرکے اقلیتی خواتین کو بااختیار بنانا اور ان کے اعتماد کو بڑھانا ہے اور ’قیادت کی ترقی‘ کے لیے مداخلت کرنا ہے۔ یہ چھ روزہ غیر رہائشی/پانچ روزہ رہائشی تربیتی پروگرام ہے جو 18 سال سے 65 سال کی عمر کے درمیان اقلیتی برادری سے تعلق رکھنے والی خواتین کے لیے منعقد کیا جاتا ہے۔ تربیتی ماڈیول، خواتین کے لیے پروگراموں سے متعلق شعبوں کا احاطہ کرتے ہیں جیسے کہ صحت اور حفظان صحت، خواتین کے قانونی حقوق، مالی خواندگی، ڈیجیٹل خواندگی، سوچھ بھارت، زندگی کی مہارت، اور سماجی و رویہ جاتی عمل میں تبدیلیوں کی وکالت۔ اس اسکیم کو پروگرام پر عمل درآمد کرانے والی ایجنسیوں  کے ذریعے لاگو کیا گیا تھا۔ اب، اسکیم کو ایک جزو کے طور پر پی ایم وکاس کے ساتھ مربوط کر دیا گیا ہے۔ آغاز سے لے کر اب تک تقریباً 4.35 لاکھ مستفیدین کو ’نئی روشنی ‘ اسکیم کے تحت تربیت دی گئی ہے۔
اس اسکیم کے تحت وزارت کی طرف سے کسی طرح کے تربیتی مراکز قائم نہیں کیے گئے ہیں۔ منتخب پی آئی اے کو اس منصوبے کو براہ راست اس مقام/ گاؤں/ علاقے میں اپنے تنظیمی سیٹ اپ کے ذریعے نافذ کیا جاتا ہے جہاں تربیت دی جانی ہوتی ہے۔
پیٹرولیم اور قدرتی گیس کی وزارت
حکومت نے دور دراز علاقوں میں واقع تمام خوردہ آؤٹ لیٹس سمیت آفاقی وعام خدمات کے دائرہ کو وسعت دی
اس سے مارکیٹ میں صارفین کے خدمات کی اعلیٰ سطح کو یقینی بنایا جائے گا
حکومت ہند نے ایندھن خوردہ کاروبار میں پرائیویٹ شعبے کی زیادہ سے زیادہ شرکت کو یقینی بنانے کے مقصد سے مورخہ: 8 نومبر 2019 کو قرار داد جاری کرکے ایندھن کی نقل وحمل کی مارکیٹنگ کے لئے اجازت دینے کے معیار میں نرمی کی تھی۔ اسی طرح ان اداروں کے ذریعہ دور دراز علاقوں میں خوردہ آؤٹ لیٹس  کے قیام کو بھی یقینی بنا یا گیا ہے۔
حکومت کی جانب سے عام خدمات کے دائرہ  کے ذریعہ صارفین تک بلا رکاوٹ ایندھن خدمات کی فراہمی اور دور دراز علاقوں میں مجاز اداروں کے ذریعہ معیار ی خدمات فراہم کرنے کی کوشش رہی ہے۔
ان یو ایس او میں شامل ایم ایس کی فراہمی اور مخصوص کام کے اوقات کو برقرار رکھنا اور مخصوص معیار اور مقدار کو برقرار رکھنا، مرکزی حکومت کی جانب سے مخصوص طور پر کم از کم سہولیات کی دستیابی کی فراہمی ، وقت بوقت مرکزی حکومت کی جانب سے مخصوص طور پر ایم ایس اور ایچ ایس ڈی کی کم ا ز کم انوینٹری سطحوں کو برقرار رکھنا، معقول وقت کی مدت کے اندر مانگ پر کسی بھی فرد کے لئے خدمات کی فراہمی اور بلا امتیاز مناسب قیمت پر گاہکوں تک ایندھن کی دستیابی کو یقینی بنانا ہے۔
حکومت نے اب اپنے دائرے کے تحت دور دراز علاقے آراوز سمیت تمام آر اوز کے ذریعہ یو ایس او کی آفاقی خدمات کے دائروں کو وسعت دی ہے۔ اب مجاز ادارے کو تمام خوردہ آؤٹ لیٹس پر تمام خوردہ صارفین کے لئے یو ایس او میں توسیع کی آزادی دی گئی ہے۔ اسے مارکیٹ میں گاہکوں تک خدمات اعلیٰ سطح کو یقینی بنانے کے مقصد سے کیا گیا ہے اور مارکیٹ کے اصول وضوابط کے حصے کے طور پر یو ایس او کی شکلوں کو عمل میں لانے کے لئے یہ یقینی بنا یا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔

U-6596
(Visitor Counter : 114
بھارت کا مسابقتی کمیشن
مسابقتی قانون کی اقتصادیات کے موضوع پر آٹھویں قومی کانفرنس کل قومی دارالحکومت میں ہو گی
مسابقتی کمیشن آف انڈیا  کل یہاں مسابقتی قانون کی اقتصادیات کے موضوع پر قومی کانفرنس کے آٹھویں ایڈیشن کا انعقاد کر رہا ہے۔ سی سی آئی کی جانب سے 2016 سے ہر سال اس کانفرنس کا انعقاد کیا جا رہا ہے۔
وزارت خزانہ، حکومت ہندکے اعلیٰ اقتصادی مشیر ڈاکٹر وی اننتھا ناگیشورن، نے افتتاحی اجلاس میں کلیدی خطبہ دینے کے لیے رضامندی ظاہر کی ہے۔
کانفرنس میں ایک مکمل سیشن اور دو تکنیکی سیشن ہونگے۔ اس سال کی کانفرنس کا موضوع ہے ، ‘‘عدم اعتماد اور قواعد وضوابط:دونظاموں کے مابین موجود نقطہ اتصال اور ہم آہنگی ’’۔
ودھی لیگل،کے بانی اور ریسرچ ڈائریکٹر ڈاکٹر ارگھیا سین گپتا، دن کے آخر میں طے شدہ مکمل سیشن کی ماڈریٹر ہیں۔ دونوں تکنیکی اجلاسوں کی صدارت ممتاز پروفیسر، این ایل یو دہلی، ڈاکٹرایم ایس ساہو اور ڈاکٹر آدتیہ بھٹاچارجی، سابق سینئر پروفیسر، دہلی اسکول آف اکنامکس کریں گے۔
یہ کانفرنس، مسابقتی قانون کی اقتصادیات میں دلچسپی کو فروغ دینے اور اسے برقرار رکھنے اور عدم اعتماد کے ماہرین اقتصادیات کا ایک اہم گروپ بنانے کی کوشش ہے۔ یہ کانفرنس ، مسابقتی قانون کے اقتصادیات کے شعبے میں کام کرنے والے اسکالرز، پیشہ ورافراد ، ماہرین تعلیم اور متعلقہ شعبوں کے ماہرین کویکجا کرتی ہے۔ کانفرنس میں علم اورمعلومات کے اشتراک سے متعلق تبادلہ خیال کیاجائے گا اور ایکٹ کے نفاذ کے لیے معاشی بنیاد فراہم کرتی ہے۔
کانفرنس کے مقاصد درج ذیل ہیں:-مسابقتی قانون کے اقتصادیات کے شعبے میں عصری مسائل کے سلسلے میں تحقیق اور بحث ومباحثے کو تحریک دینا،ہندوستانی سیاق و سباق کے لحاظ سے متعلقہ مسابقتی مسائل کی بہتر تفہیم تیار کرنا،ہندوستان میں مسابقت کے قانون کے نفاذ کے لیے راہ ہموارکرنا۔
وزیراعظم کا دفتر
وزیرا عظم نے تیلگو سُپر اسٹار کرشنا گاروکےانتقال پر تعزیت کی ہے
وزیر اعظم جناب نریندر مودی نے تیلگو سُپر اسٹار کرشنا گارو کے انتقال پر گہرے رنج و غم کا اظہار کیا ہے۔ جناب مودی نے کہا ہے کہ کرشنا گارو کی وفات سے سینما اور تفریح کی دنیا کا ایک عظیم نقصان ہوا ہے۔
ایک ٹوئیٹ میں وزیر اعظم نے کہا:
کرشنا گارو ایک مایہ ناز سُپر اسٹار تھے، جنہوں نے اپنی شاندار اور ہمہ گیر اداکاری اور اثرانگیز شخصیت سے لوگوں کے دل جیتے۔ ان کا انتقال ، سینما اور تفریح کی دنیا کا ایک عظیم نقصان ہے۔ دکھ کی اس گھڑی میں میری ہمدردیاں @urstrulyMahesh اور ان کے پورے اہل خانہ کے ساتھ ہیں۔اوم شانتی‘‘
وزیراعظم کا دفتر
وزیر اعظم نے ایران کے صدر سے ملاقات کی
نئی دہلی،27؍ ستمبر/وزیر اعظم جناب نریندر مودی نے آج نیویارک میں اقوام متحدہ کی جنرل اسمبلی کے 74 ویں اجلاس کے اعلیٰ سطحی حصہ کے موقع پر صدر ایران عزت مآب ڈاکٹر حسن روحانی سے ملاقات کی۔ انہوں نے دو طرفہ تعلقات پر بات چیت کی اور باہمی مفاد کے علاقائی اور عالمی معاملات پر تبادلہ خیال کیا۔
اِس بات کا ذکر کرتے ہوئے کہ ہندوستان اور ایران میں پرانے اور تہذیبی تعلقات ہیں۔ دونوں لیڈروں نے 2015 میں اوفا میں اپنی پہلی ملاقات کے بعد سے دو طرفہ تعلقات کی ترقی کا جائزہ لیا۔ انہوں نے خصوصی طور پر چابہاربندرگاہ پر کام کاج شروع کئے جانے کا ذکر کیا اور افغانستان اور وسط ایشیائی خطے میں پہنچنے کے ایک دروازے کے طور پر اس کی اہمیت کا ذکر کیا۔
وزیر اعظم نے خلیج کے خطے میں امن، سلامتی اور استحکام برقرار رکھنے کے لئے جو کہ ہندوستان کے لئے بہت زیادہ اہمیت رکھتا ہے، سفارتکاری، بات چیت اور اعتماد سازی کو اولیت دینے کے واسطے ہندوستان کی حمایت کا اعادہ کیا۔
سال 2020 میں سفارتی تعلقات کے قیام کی 70 ویں سالگرہ منائے جانے پر اتفاق ہوا۔
وزیراعظم کا دفتر
شمال مشرق میں عظیم لوگ اور خوبصورت مقامات ہیں:وزیر اعظم
وزیر اعظم جناب نریندر مودی نے کہا کہ ترقی کی بڑھی ہوئی رفتار سے شمال مشرق کے لوگوں کو کثیر رخی فوائد حاصل ہورہے ہیں۔
ایک شہری کے ٹوئٹ کے جواب میں جناب مودی نے ٹوئٹ کیا:
’’شمال مشرق میں عظیم لوگ اور خوبصورت مقامات ہیں۔ ترقی کی بڑھی ہوئی رفتار سے وہاں کے لوگوں کو کثیر رخی فوائد ہورہے ہیں۔‘‘
شمال مشرقی ریاستوں کی ترقی کی وزارت
کابینہ نے شمال مشرقی علاقائی زرعی مارکیٹنگ کارپوریشن لمیٹڈ کے احیاء کو منظوری دی
77.45کروڑ روپئے کا ریوائیول پیکیج 
اقدام سے شمال مشرقی خطے کے کسانوں کو ان کی مصنوعات کے لئے نفع بخش قیمت کا تعین کرنے میں مدد ملے گی
تقریباً 33000 افراد کو بلاواسطہ یا بالواسطہ روزگار ملے گا
نئی دہلی، 18/اگست2021 ۔ وزیر اعظم جناب نریندر مودی کی صدارت میں اقتصادی امور کی کابینہ کمیٹی  نے شمال مشرقی خطے کی ترقی کی وزارت  کے انتظامی کنٹرول کے تحت مرکزی زمرے کے سرکاری ادارے شمال مشرقی علاقائی زرعی مارکیٹنگ کارپوریشن لمیٹڈ  کے احیاء کے لئے 77.45 کروڑ روپئے  کے ریوائیول پیکیج کو منظوری دی ہے
فوائد:
ریوائیول پیکیج کے نفاذ سے این ای آر کے کسانوں کو ان کی مصنوعات کی منفعت بخش قیمت یقینی بنے گی۔ ریوائیول پیکیج این ای آر اے ایم اے سی کو متعدد اختراعاتی منصوبوں کے نفاذ میں مدد کرے گا۔ جیسے بہتر زرعی سہولتیں دستیاب کرنا، کلسٹر میں کسانوں کو تربیت دینا، نامیاتی بیج اور کھاد، کٹائی کے بعد کی سہولتیں، عالمی بازار میں شمال مشرق کے کسانوں کی مصنوعات کو فروغ دینے کے لئے متعدد پروگراموں میں شراکت داری، جی آئی مصنوعات کا رجسٹریشن وغیرہ۔
کارپوریشن کے محصول میں اضافہ ہوگا اور وی آر ایس و دیگر امور میں تخفیفی تدابیر سے خرچ میں کمی آئے گی اور کارپوریشن تسلسل کی بنیاد پر فائدہ حاصل کرنا شروع کردے گا اور بھارت سرکار کے قرض پر اس کا انحصار ختم ہوجائے گا۔
روزگار کے مواقع پیدا کرنے کے امکانات:
این ای آر اے ایم اے سی کے احیاء کے عمل کے نفاذ کے بعد مختلف شعبوں جیسے زراعت، پروجیکٹ اور پروگرام مینجمنٹ، لوجسٹک، چھنٹائی و زمرہ بندی اور قدر میں اضافہ، صنعت کاری اور مارکیٹنگ وغیرہ میں بلاواسطہ اور بالواسطہ طور پر روزگار کے مواقع پیدا ہوں گے۔ امید ہے کہ تقریباً 33000 افراد کو روزگار ملے گا۔
اہداف:
ریوائیول پیکیج این ای آر اے ایم اے سی کو مختلف اختراعاتی منصوبوں کو نافذ کرنے میں مدد کرے گا، جیسے بہتر زرعی سہولتیں فراہم کرنا، کلسٹر میں کسانوں کی ٹریننگ، نامیاتی بیج اور کھاد، کٹائی کے بعد کی سہولتیں، تاکہ عالمی بازار میں شمال مشرق کے کسانوں کی پیداوار کو پروگراموں میں شراکت داری کے توسط سے بڑھاوا دیا جاسکے۔ جی آئی  مصنوعات کا رجسٹریشن، ایف پی او اور دیگر مصنوعات کو بڑھاوا دینا وغیرہ۔ اس کے علاوہ بانس لگانے اور شہد کی مکھی پالنے پر توجہ مرکوز کرتے ہوئے، ای کامرس کے توسط سے مصنوعات کی فروخت کی جائے گی۔ بھارت سرکار کی دیگر اسکیموں جیسے پی ایم کسان سمپدا یوجنا اور آتم نربھر بھارت کے تحت زرعی بنیادی ڈھانچہ جاتی فنڈ، کرشی اڑان اور کسان ریل کا فائدہ اٹھانے کی کوشش کی جائے گی۔ اس کے علاوہ اعلیٰ قدر والی نامیاتی فصلوں کی کھیتی میں شامل کسانوں اور صنعت کاروں کے ساتھ اتحاد کرنے اور اپنے خود کے برانڈوں جیسے ’’این ای فریش‘‘ اور ’’وَن‘‘  کے تحت اور نیفیڈ، ٹرائیفیڈ وغیرہ کے توسط سے فرنچائزی کے تصور کی بنیاد پر خوردہ آؤٹ لیٹ شروع کرنے کا بھی منصوبہ تیار کیا گیا ہے۔
ریوائیول پیکیج کے نفاذ سے مختلف شعبوں جیسے زراعت، پروجیکٹ اور ایونٹ مینجمنٹ، لوجسٹک، چھنٹائی و زمرہ بندی اور ویلیو ایڈیشن، صنعت کاری اور مارکیٹنگ وغیرہ میں بلاواسطہ اور بالواسطہ طریقے سے روزگار کے مواقع پیدا ہوں گے۔
این ای آر کی نامیاتی مصنوعات کی جی آئی ٹیگنگ اور ملک کے دیگر حصوں کے ساتھ ساتھ بیرون ملک میں مارکیٹنگ سے ان مصنوعات کی برآمدات میں اضافہ ہوگا، جس سے این ای آر کسانوں کی اقتصادی حالت بہتر ہوگی۔
سٹرک ٹرانسپورٹ اور شاہراہوں کی وزارت
قومی شاہراہوں کو مونیٹائزیشن
ٹرانسپورٹ اور شاہراہوں کے مرکزی وزیر جناب نتن گڈکری نے آج لوک سبھا میں ایک تحریری جواب میں بتایا کہ رواں مالی سال کے دوران نیشنل ہائی ویز اتھارٹی آف انڈیا  نے 7350 کروڑ روپے کی رعایتی قیمت اور 495 کروڑ روپے کے کیپیکس سمیت انفرا اسٹرکچر انویسٹمنٹ ٹرسٹ موڈ کے 390 کلو میٹر کا مونیٹائزیشن کیا ہے۔ 450 کلو میٹر لمبی فاضل شاہراہ تین بنڈلوں میں ٹول آپریٹ ٹرانسفر  کے ذریعہ نیلام کی گئی ہے۔
حکومت کے فیصلے کے مطابق محفوظ قیمت نہیں بتائی گئی ہے۔
اس کے علاوہ تقریباً 4912 کلو میٹر کی مجموعی لمبائی والے 86 اسٹریچیز کو بھی شناخت کیا گیا ہے۔ مالی سال 2023 سے مالی سال 2025 کے دوران مونیٹائزیشن کے لئے این ایچ اے آئی نے شاہراہوں کی درج ذیل لمبائی کو شناخت کیا ہے۔
|
|
مالی سال
|
|
لمبائی 
|
|
2022-23
|
|
5,500
|
|
2023-24
|
|
7,300
|
|
2024-25
|
|
8,900
این ایچ فیس ضابطوں کے مطابق سڑک استعمال کی فیس وصول کی جائے گی۔ لائسنس دار فیس کے نوٹی فکیشن کے مطابق ہی فیس وصول کرتا ہے۔
۔۔۔۔۔۔۔۔۔۔۔
ش ح۔ا گ ۔ن ا۔
U-13638
(Visitor Counter : 82
وزارت دفاع
دفاعی حصول  کا طریقہ کار 2020 کا دوسر ا مسودہ عوامی آرا کے لئے دستیاب کرایا گیا
نئی دہلی،28 جولائی 2020/دفاعی خریداری  کے عمل  2020 جسے اب دفاعی حصول کا طریقہ کار  2020 نام دیا گیا ہے، کے دوسرے مسودے  کو وزارت دفاع  کی ویب سائٹ پر ا پ لوڈ کرکے مختلف شراکت داروں اور عوام سے آرا /مشورے مدعو کئے گئے ہیں۔ ویب سائٹ کا پتہ درج ذیل ہے:
.
قابل ذکر ہے کہ ڈی پی پی 2020 کے پہلے مسودے کو ویب ہوسٹ کیا گیا تھا اور مختلف شراکت داروں سے تبصرے /آرا/مشورے 17 اپریل 2020 تک مدعو کئے گئے تھے۔ حالانکہ بعد میں اس کی مدت میں 8مئی 2020 تک توسیع کردی گئی تھی۔ اس وقت سے لے کر اب تک مختلف اسٹیک ہولڈرس، خدمات اور صنعتی دنیا سے بے شمار آرا اور مشورے موصول ہوئے ہیں، جو دس ہزا ر سےبھی زیادہ صفحات پر مشتمل ہیں۔
مختلف ایجنسیوں سے موصولہ تبصروں کا تجزیہ کرنے کے بعد تمام شراکت داروں سے انفرادی طور پر اور ویب کانفرنس دونوں ہی وسیلوں سے خصوصی طور پر بات چیت کی گئی تاکہ ان کی جائز یا درست تشویشات کو اچھی طرح سے سمجھا جاسکے۔
اس کے بعد ترمیم شدہ دوسرے مسودے کو جائزہ کمیٹی کے ذریعہ حتمی شکل دے دی گئی ہے جس نے ’ آتم نربھر بھارت ابھیان‘ کے حصے کے طور پر اعلان کردہ دفاعی سدھاروں کے اصول کو پوری طرح دھیان میں رکھا گیا ۔ ترمیم شدہ مسودے کو عوام کے لئے دستیاب کرادیا گیا ہے۔
ایک مرتبہ ترمیم شدہ مسودے پر خصوصی تبصرے /آرا ، 10 اگست 2020 تک مدعو کئےگئے ہیں۔
م ن۔ ش ت ۔ ج
Uno-4204
(Visitor Counter : 170
وزارت دفاع
دفاع میں امتیاز پیدا کرنے کی پہل کے لیے اختراعات
نئی دہلی، 25 مارچ 2022:
حکومت کی جانب سے دفاع کے شعبے میں امتیاز پیدا کرنے کے لیے اختراعات  فریم ورک کا آغاز کیا گیا جس کا مقصد ایم ایس ایم ایز، اسٹارٹ اپس، انفرادی اختراع کاروں، آر ڈی انسٹی ٹیوٹس اور اکیڈمیا سمیت صنعتوں کو مشغول کرکے دفاع اور ایرو اسپیس شعبے میں اختراع اور ٹیکنالوجی کی ترقی نیز خود انحصاری کو فروغ دینا ہے۔ حکومت نے مرکزی شعبے کی اسکیم میں اگلے 5 برسوں کے لیے یعنی 2021-22 سے 2025-26 تک 498.78 کروڑ روپے کا بجٹ مختص کیا ہے۔ دفاعی شعبے میں امتیاز کے لیے اختراعات اسکیم کا مقصد ڈیفنس انوویشن آرگنائزیشن  کے ذریعے تقریباً 300 اسٹارٹ اپس/ایم ایس ایم ایز/انفرادی اختراع کاروں اور تقریباً 20 پارٹنر انکیوبیٹرز کو مالی معاونت فراہم کرنا ہے۔
آئی ڈی ای ایکس روٹ کے تحت حکومت اختراع اور ڈیزائن کی ترقی پر توجہ مرکوز کرتی ہے اور کام یاب پروٹوٹائپ کی تیاری کے لیے اسٹارٹ اپس اور اختراع کاروں کی معاونت کرتی ہے۔ اب تک 132 اسٹارٹ اپس کو مصروف کیا جا چکا ہے اور پروٹوٹائپ ڈویلپمنٹ کے لیے 66 معاہدوں پر دستخط کیے جا چکے ہیں۔ ان میں سے بھارتی بحریہ نے کام یاب آزمائشوں کے بعد ایک آئی ڈی ای ایکس فاتح کو سپلائی آرڈر دیا ہے۔ مزید برآں وزارت نے مزید 14 آئی ڈی ای ایکس مصنوعات کے لیے ضرورت کی منظوری  بھی دی ہے جس سے آئی ڈی ای ایکس حاصل کرنے والوں کو آرڈرز دیے جانے کی راہ ہم وار ہوئی ہے۔
آئی ڈی ای ایکس نوجوانوں کو مختلف سرکاری اداروں کے پاس دستیاب ٹیسٹ سہولیات/بنیادی ڈھانچے تک آسان اور تیز تر رسائی، ہم وار آپریٹنگ طریقہ کار کا استعمال کرتے ہوئے مشترکہ تخلیق اور مشترکہ ترقی فراہم کرکے اسٹارٹ اپس کے طور پر آئی ڈی ای ایکس میں شرکت کی ترغیب دیتا ہے اور اس طرح پوری حکومت ان کے لیے سازگار بن جاتی ہے۔
یہ معلومات رکشا راجیہ منتری  جناب اجے بھٹ نے 25 مارچ 2022 کو لوک سبھا میں جناب پرویش صاحب سنگھ ورما کو ایک تحریری جواب میں دی۔
اسٹیل کی وزارت
اسٹیل اتھارٹی آف انڈیا لمیٹڈ  اسٹیل کی وزارت کے تحت 'آزادی کے امرت مہوتسو' میں سرگرمی سے حصہ لے رہی ہے
مہارتنا سی پی ایس ای اسٹیل اتھارٹی آف انڈیا لمیٹڈ  نے اسٹیل کی وزارت کے تحت اپنے مختلف پلانٹس اور یونٹوں میں 'آزادی کے امرت مہوتسو' کے تحت بھارت کی آزادی کے 75 سالی جشن کے طور پر مختلف سرگرمیاں شروع کی ہیں۔
12 اگست 2021 کو اس تقریب کا آغاز سیل کے راؤرکیلا اسٹیل پلانٹ میں بڑے پیمانے پر شجرکاری مہم کے ساتھ کیا گیا جس میں راؤرکیلا ہاؤس میں 'بکُل' پلانٹ لگایا گیا تھا۔ سیکٹر-20 گراؤنڈ کے قریب مختلف گروپوں نے مل کر شجرکاری کی سرگرمیاں انجام دیں جن میں بزرگ شہریوں، مختلف کمیونٹی مراکز کے یوگا گروپ ممبران، کوویڈ واریئرز، روٹری کلب ممبران، سی آئی ایس ایف کے جوانوں اور ٹاؤن انجینئرنگ، ٹاؤن سروسز اور سی ایس آر کے عملے نے شرکت کی۔ اس موقع پر مختلف کھیپوں میں کنچن، کمکم، پٹولی، کیس لتا اور بکل کے تقریباً 325 پھولدار پودے لگائے گئے۔
آزادی کے امرت مہوتسو کی تقریبات کے دوران شجرکاری کی سرگرمیاں جاری رہیں گی۔ دریں اثنا اسٹیل پلانٹ کی جانب سے ملازمین اور معاشرے کے مختلف طبقات کی فعال شرکت کے ذریعے آزادی کے 75 ویں سال کی یاد میں متعدد سرگرمیاں بھی تیار کی گئی ہیں۔
سیل، راؤرکیلا اسٹیل پلانٹ نے 13 اگست 2021 کو آزادی کے امرت مہوتسو کے موقع پر شروع کیے گئے 'فٹ انڈیا فریڈم رن' میں شرکت کرکے ملک گیر فٹنس مہم میں حصہ لیا۔ دوڑ کا آغاز اس حلف سے ہوا کہ تمام لوگ اپنی روزمرہ زندگی میں روزانہ کم از کم 30 منٹ تک جسمانی سرگرمیوں میں مشغول رہیں گے۔ رن فار انڈیا پروگرام کا بنیادی مقصد ملک کے شہریوں کی صحت مند بنانا ہے تاکہ وہ بھارت کی آزادی کے 75 ویں سال کا جشن منانے اور ہر شہری کی صحت اور فلاح و بہبود کو یقینی بنانے کے لیے زیادہ سے زیادہ شامل ہوسکیں۔
سیل کی بڑی اکائیوں میں سے ایک، بھلائی اسٹیل پلانٹ نے بھی آزادی کے امرت مہوتسو کو منانے کے لیے مختلف سرگرمیاں شروع کی ہیں جن میں اس کی فعال شرکت بھی نظر آتی ہے۔ آزادی کے امرت مہوتسو تقریبات کے تحت اسپات بھون اور میتری باغ کے قریب 75 پودے لگائے گئے۔
ایچ آر ڈی سینٹر میں مینجمنٹ ٹرینی کے لیے India@75 پر ایک کوئز کا اہتمام کیا گیا تھا۔ سرکاری زبان کے محکمے نے ایک آن لائن 'کوی سمیلن' کا بھی اہتمام کیا۔ ہینڈ بال گراؤنڈ میں خواتین ہاکی میچ پر نمائش کا بھی اہتمام کیا گیا۔ بوکارو اسٹیل پلانٹ، سیل میں آزادی کے امرت مہوتسو تقریبات حصے کے طور پر موہن کمار منگلم اسٹیڈیم، بی ایس ایل میں فٹ انڈیا رن کا اہتمام کیا گیا۔ تقریب میں سینئر افسران، منیجرز اور مینجمنٹ ٹرینی سمیت بڑی تعداد میں لوگوں نے شرکت کی۔
بندرگاہوں، جہاز رانی اور آبی راستوں کی وزارت
گوپال گنج، بہار میں دریائے نارائنی پر دریائی محاذ کی ترقی، نمامی گنگے پروگرام کے تحت 6.62 کروڑ روپے کی لاگت سے انجام دی جارہی ہے
نمامی گنگا پروگرام کے تحت، بہار کے گوپال گنج ضلع میں دریائے نارائنی پر دریائی محاذ کی ترقی کا کام شروع کیا گیا ہے اور 6.62 کروڑ رپے کی کُل لاگت سے دو گھاٹ بنائے گئے ہیں۔
قومی آبی گزر گاہ ایکٹ 2016 کے بموجب ملک کے 111 قومی آبی گزرگاہوں  کے ساتھ حاجی پور میں بھیسا لوٹن بیراج سے گنڈک اور گنگا ندی کے سنگم تک دریائے گنڈک  کو قومی آبی گزرگاہ قرار دیا گیا۔ دریائے گنڈک کی مطالعاتی رپورٹوں کی یافت کی بنیاد پر ، جہاز رانی اور نیویگیشن کی ترقی کے لیے آبی گزرگاہوں کو قابل عمل پایا گیا۔ تاہم، ممکنہ کارگو کی عدم دستیابی کے ساتھ ساتھ این ڈبلیو - 37 یعنی ریوا گھاٹ پل کے پار واقع ڈھانچے کی وجہ سے بہت کم بحری/عمودی کلیئرنس کی وجہ سے، دریائے گنڈک  پر شروع کی گئی ترقیاتی سرگرمیوں کو معطل کردیا گیا ہے۔
یہ معلومات بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے لوک سبھا میں ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-2980
(Visitor Counter : 55
وزارت دفاع
مانک شاہ سینٹر میں ابھرتے ہوئے عالمی نظام میں ہندوستان کے کردار پر تیسر اجنرل کے سندر جی میموریل لیکچر 3 اپریل 2023 کو منعقدکیا گیا
مانک شاہ سینٹر میں ابھرتے ہوئے عالمی نظام میں ہندوستان کے کردار پر تیسر اجنرل کے سندر جی میموریل لیکچر 3 اپریل 2023 کو منعقدکیا گیا۔ یہ لیکچر میکنائزڈ انفینٹری سینٹر اینڈ اسکول اور سینٹر فار لینڈ وارفیئر اسٹیڈیز  کی نگرانی میں ہندوستان کے ایک سب سے فوجی مفکر کی یاد میں منعقد کیا گیا تھا۔ اس پروگرام میں تینوں افواج کے موجودہ اور ریٹائرڈ افسروں نے شرکت کی ، ساتھ ہی ساتھ اس میں علمی طبقے اور مختلف سوچ کے افرا د نے بھی شرکت کی۔ لیکچر میں ڈائنمک اور مثالی جنرل کے سندرجی کو یاد کیا گیا ، جو مسلح افواج کے تیرہویں سربراہ رہ چکےہیں ، جنہیں عام طور پر میکنائزڈ انفینٹری ریجیمنٹ کا بانی کہا جاتا ہے۔
اپنے اہم خطاب میں لیفٹیننٹ جنرل سچیندرکمار ، جو آرمی اسٹاف کے نائب سربراہ ہیں، نے کہا کہ ملک نے مختلف مواقع خصوصا عالمی وبا کے دوران ذمہ دارانہ کردار ادا کرکے ایک ابھرتیے ہوئے لیڈر کی حیثیت سے اپنی عالمی ساکھ برقرار رکھا ہے اور ہندوستانی فوج ہمیشہ ملک کی توقعات پر پوری اتری ہے اور وہ پوری طرح عہد بستہ ہونےکے ساتھ ساتھ جہاں بھی ممکن ہو ملک کی امیدوں کو پورا کرنے کے لئے تیار ہے۔تقریب میں جن مقررین نے شرکت کی، ان میں ہندوستان کے سابق خارجہ سکریٹری ، سفیر شیام سرن اور ریٹائرڈلیفیننٹ جنرل راج شکا، یو پی ایس سی کے ممبر اور سابق فوجی کمانڈر بھی شامل تھے، جنہوں نے ابھرتے ہوئے عالمی نظام کو ایک شکل دینے میں ہندو ستان کے رول پر اظہار خیال کیا اور ملک کے سکیورٹی چیلنجز پر بھی گفتگو کی۔ معلوماتی مذاکرات کے بعد سوال وجواب کا ایک سیشن ہوا، جس میں سامعین نے دونوں عصری موضوعات پر مقررین کے ساتھ بات چیت کی۔
بھارت کا مسابقتی کمیشن
ہندوستان کے مسابقتی کمیشن نے مسٹر پونیت کوتھاپا، محترمہ پونگورو سندھورا اور محترمہ پونگورو شرانی کے ذریعہ این ایس پی آئی آر اے مینجمنٹ سروسز پرائیویٹ لمیٹڈ کے حصص کیپٹل کے حصول کو منظوری دی
مسابقتی کمیشن آف انڈیا  نے مسابقتی ایکٹ 2002 کی دفعہ 31 کے تحت مسٹر پونیت کوتھاپا، محترمہ پونگورو سندھورا اور محترمہ پونگورو شرانی کے ذریعہ این ایس پی آئی آر ے مینجمنٹ سروسز پرائیویٹ لمیٹڈ کے شیئر کیپٹل کے حصول کی منظوری دی۔
مجوزہ امتزاج کا تعلق جناب پونیت کوتھپا، محترمہ پونگورو سندھورا اور محترمہ پونگورو شرانی انہیں منجملہ دیگر چیزوں کے درج ذیل حصولیابی اختیارات حاصل ہوں گے  18.23 فیصد کے بقدر مجموعی اجرا شدہ اور ادا شدہ حصص پونجی  جس کا تعلق این ایس پی آئی آر اے /انتظام سے ہے، پرائیویٹ خدمات لمیٹڈ  کےسلسلے میں این ایس پی ای اے منروا ہولڈنگ پی وی سے ہوگا  مجموعی طور پر جاری کردہ اور ادا شدہ سرمایہ حصص 2.24 فیصد حصہ  جس کا تعلق بنیان ٹری گروتھ کیپٹل II، ایل ایل سی  سے ہے ، ان افراد کو دستیاب ہوں گے ۔
حاصل کنندگان
حاصل کنندگان کے پا س اس وقت ہدف میں 79.48 فیصد شیئر ہولڈنگ کے پاس ہیں۔ مسٹر پونیت کوتھاپا منیجنگ ڈائریکٹر ہیں۔ اور محترمہ پی سندھورا ٹارگٹ کی ڈائریکٹر ہیں۔ وہ ٹارگٹ کے پروموٹر بھی ہیں۔ محترمہ پی شرانی ہدف میں 25.83 فیصد شیئر ہولڈنگ  رکھتی ہیں۔
این ایس پی آر اے
این ایس پی آر اے ایک انتظامی خدمات فراہم کرنے والا ادارہ ہے، جو سال 2013 میں تعلیمی اداروں کو انتظامی خدمات فراہم کرنے کے مقصد سے قائم کیا گیا تھا، جو زیادہ تر نارائنا گروپ ، نارائن ایجوکیشن ٹرسٹ، نارائنا ایجوکیشنل ٹرسٹ) کے ذریعے چلایا جاتا ہے۔ مذکورہ انتظامی خدمات میں، دیگر چیزوں کے ساتھ، انتظامی معاونت، مواد کی ترقی، امتحان اور داخلہ، بنیادی ڈھانچے کا انتظام، آئی ٹی حل، اور ہاؤس کیپنگ اور سیکورٹی، اثاثوں کا کرایہ اور لیزنگ شامل ہیں۔
سی سی آئی کے تفصیلی حکم پر عمل کیا جائے گا۔